# Anne with an E

Anne with an E és una sèrie de televisió canadenca basada en la sèrie de novel·les del 1908 Anna la de Teules Verdes escrites per Lucy Maud Montgomery, i adaptada per l'escriptora i productora guanyadora del premi Emmy Moira Walley-Beckett. S'emet per Canadian Broadcasting Corporation al Canadà i a Netflix a escala mundial.
La primera temporada consta de set episodis, els dos primers dels quals són dirigits per Niki Caro.

## Argument

Ambientada en la última dècada del segle xix, Anne amb E tracta sobre la vida d’Anne Shirley, una òrfena que ha viscut movent-se entre llars temporals durant els primers 13 anys de la seva vida; i sempre tornant al mateix orfenat. La sèrie comença quan és adoptada per error per dos germans, Marilla (Geraldine James) i Matthew Cuthbert (RH Thomson), propietaris d’una granja anomenada Teules Verdes, situada a la petita ciutat d’Avonlea, (Illa del Príncep Eduard, Canadà). Els dos germans, notant que es feien grans, havien decidit adoptar un varó que els ajudés amb la feina física a la granja, i en lloc van rebre una nena escanyolida, pèl-roja i plena de pigues amb una imaginació prodigiosa i un do per parlar.
Al llarg de les tres temporades es mostra el creixement personal de l’Anne i les adversitats que afronta per acabar guanyant-se el cor dels seus pares adoptius i la resta de nens del poble. Una nena jove, valenta, creativa i extremadament intel·ligent, amb idees molt avançades als seus temps que es fa un lloc en una societat intolerant lluitant contra el que ella considera injust, i que amb la seva fortalesa aconsegueix que un poble sencer faci un petit pas cap a la inclusió, la tolerància, la igualtat de gènere i la solidaritat.

## Repartiment
### Principal

* Amybeth McNulty com a Anne Shirley
* Geraldine James com a Marilla Cuthbert
* R. H. Thomson com a Matthew Cuthbert
* Dalila Bela com a Diana Barry
* Lucas Jade Zumann com a Gilbert Blythe
* Aymeric Jett Montaz com a Jerry Baynard
* Corrine Koslo com a Rachel Lynde
* Dalmar Abuzeid com a Sebastian "Bash" Lacroix (season 2)
* Cory Grüter-Andrew com a Cole Mackenzie (season 2)

### Altres

* Jonathan Holmes com a Mr. William Barry
* Dalmar Abuzeid com a Sebastian Lacroix
* Helen Johns com a Mrs. Eliza Barry
* Ryan Kiera Armstrong com a Minnie May Barry
* Deborah Grover com a Josephine Barry
* Wayne Best com a John Blythe
* Phillip Williams com a Thomas Lynde
* David Ingram com a Mr. Harmon Andrews
* Janet Porter com a Mrs. Andrews
* Christian Martyn com a Billy Andrews
* Lia Pappas-Kemps com a Jane Andrews
* Ella Jonas Farlinger com a Prissy Andrews
* Jim Annan com a Mr. Gillis
* Fiona Byrne com a Mrs. Gillis
* Kyla Matthews com a Ruby Gillis
* Jacob Ursomarzo com a Moody Spurgeon
* Stephen Tracey com a Mr. Phillips
* Miranda McKeon com a Josie Pye
* Glenna Walters com a Tillie Boulter
* Katelyn Wells com a Mary Joe
* Jacob Horsley com a Charlie Sloane
* Joanna Douglas com a Miss Muriel Stacy
* Trenna Keating com a Mrs. Pye

## Producció

La sèrie va ser filmada parcialment a l'illa del Príncep Eduard, així com a llocs del sud d'Ontario (inclosos Millbrook i Caledon).

## Llançament

La sèrie es va estrenar el 19 de març de 2017 per CBC i la primera temporada va concloure el 30 d'abril de 2017. A Netflix es va llançar el 12 de maig de 2017, amb el nom d'Anne with an E (Anne amb una E). El 3 d'agost de 2017 es va confirmar que la sèrie tindria una segona temporada, que es va començar a filmar el novembre de 2017 i va ser estrenada a Netflix el 6 de juliol de 2018 i a CBC al 23 de setembre de 2018.
L'agost de 2018, CBC i Netflix van renovar la sèrie per una tercera temporada de 10 episodis que s'estrenarà a principis del 2019.

## Referències

* 1 2 «Back to Green Gables: CBC-TV approves new Anne series | CBC News» (en anglès). CBC.
* ↑ Tartaglione, Nancy «Netflix Boards CBC’s ‘Anne Of Green Gables' Adaptation; Niki Caro To Helm Premiere» (en anglès). Deadline, 22-08-2016.
* ↑ Mostrador, El «Por qué aplaudir que Anne with an E esté entre las series más maratoneadas de Netflix» (en castellà). El Mostrador.
* ↑ Anderson, Lance «New series based on Anne of Green Gables filmed in Millbrook on Tuesday» (en anglès). MyKawartha.com, 08-11-2016.
* ↑ «The newest Anne of Green Gables series: What social media reveals | CBC News» (en anglès). CBC.
* ↑ «Anne with an E» (en anglès). CBC.ca.
* ↑ «Watch the Teaser for Netflix's 'Anne of Green Gables' Adaptation» (en anglès). EW.com.
* ↑ «Anne (with an E): Season Two Filming Begins for CBC and Netflix Series - canceled TV shows - TV Series Finale» (en anglès). canceled TV shows - TV Series Finale, 24-11-2017.
* ↑ «Anne with an E Season 2 - Official Trailer - Videos - Anne with an E» (en anglès). CBC.
* ↑ Netflix. «Anne With An E: Season 2 | Official Trailer [HD | Netflix]» (en anglès), 08-06-2018. [Consulta: 2 octubre 2018].
* ↑ Petski, Denise «‘Anne With An E’ Renewed For Third Season By Netflix & CBC» (en anglès). Deadline, 15-08-2018.

## Enllaços externs

* Anne a L.M. Montgomery Online